Paulus Casals
Paulus Casals, saepe Pablo sed Catalane plenius Pau Casals i Defilló (natus die 29 Decembris 1876 in oppido El Vendrell Cataloniae; mortuus die 22 Octobris 1973 in urbe Sancti Ioannis Portus Divitis), alumnus Regalis Conservatorii Matritensis, fuit compositor, concentus magister et violunculista. Hispania sub dictatura Francisci Franco post Belleum civile Hispanicum summissa, Paulus Casals habitationem suam in Cataloniam Francicam mutavit ad Prata Confluentis (ibidem refugium et philologus Pompeius Fabra petivit). Ab anno fere 1957 Ceibae in urbe habitavit in insula Portus Divitis, e qua insula mater orta est. Etiam pacifista et amicus Mstislai Rostropowicz fuit. Anno 1971, Praemium Pacis Nationum Unitarum accepit.